Bømlo
        
         (øy)
Store norske leksikon,Geografi,Norges geografi,Vestland,Bømlo
Bømlo er den største øya i Bømlo kommune, Vestland fylke, nord for innløpet til Hardangerfjorden. Øya har et areal på 171 km2 og rundt 10 000 innbyggere, eller 84 prosent av kommunens befolkning (2019). Tettest bosetning er det rundt Innværfjorden ved Rubbestadneset og vestover til kommunesenteret Svortland.
Bømlo er ei langstrakt øy med en sterkt innskåret kystlinje. Det er store, nakne myrstrekninger i nord, sør for kanalen gjennom Kuleseid er landskapet noe mer frodig. Fjellnuten Siggjo (474 moh.), et kjent seilingsmerke, ligger sørøst på øya og er kommunens høyeste fjell.Det er gullforekomster ved Lykling i sørvest; her var det driftsforsøk 1882–98 med sparsomt utbytte. Øya har mange bronsealderfunn. Kart  Les mer i Store norske leksikon Bømlo kommune Vestland Norges geografi